BGRIM บวก4%-วอลุ่มแน่น ชี้ปี 61 กำไรโตเด่นสุดกลุ่มโรงไฟฟ้าแนะ”ซื้อ”เป้า 32 บ.
BGRIM บวก4%-วอลุ่มแน่น ชี้ปี 61 กำไรโตเด่นสุดกลุ่มโรงไฟฟ้าแนะ"ซื้อ"เป้า 32 บ. โดย ณ เวลา 10.47 น .อยู่ที่ระดับ 27.50 บาท บวก 1.00 บาท หรือ 3.77% ด้วยมูลค่าซื้อขาย 480.43 ล้านบาท
30 พ.ค. 2561

ผู้สื่อข่าวรายงานว่า บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10.47 น .อยู่ที่ระดับ 27.50 บาท บวก 1.00 บาท หรือ 3.77% ด้วยมูลค่าซื้อขาย 480.43 ล้านบาท

บล.บัวหลวง ระบุในบทวิเคราะห์ว่า BGRIM มีแผนจะเพิ่มกำลังการผลิตอีก 73.8 เมกะวัตต์ทั้งในไตรมาส 2/61 และ 3/61 อย่างละไตรมาส ส่งผลให้กำลังการผลิตเพิ่มเข้ามารวม 221.4 เมกะวัตต์ในปี 2561 (สูงขึ้น 24% YoY) Vกำลังการผลิตเติบโตแข็งแกร่งที่สุดในกลุ่มโรงไฟฟ้าที่เราให้คำแนะนำ คาดกำลังการผลิตที่เติบโตจะหนุนให้กำไร ณ สิ้นปี 2561 ของบริษัทอยู่ที่ 2,731 ล้านบาท เพิ่มขึ้น 24% YoY V สูงกว่าคาดการณ์กำไรเติบโตเฉลี่ยของกลุ่มฯ ที่ให้คำแนะนำที่ 10% อยู่มาก
ราคาหุ้น ณ ปัจจุบันชี้ว่าหุ้นซื้อขายที่ PEG ปี 2561 ที่ 1.1 เท่า ต่ำกว่าค่าเฉลี่ยกลุ่มฯ ที่เราให้คำแนะนำที่ 1.3 เท่า อีกทั้งยังมีอัพไซด์ต่อภาพกำไรเติบโตของบริษัท V BGRIM เป็นบริษัทที่ได้รับประโยชน์จากการขึ้นค่า Ft มากที่สุด เนื่องจาก 93% ของพอร์ตไฟฟ้าของบริษัทเป็นโรงไฟฟ้า SPP (GLOW เป็นผู้ที่มีสัดส่วน SPP ในพอร์ตมากเป็นอันดับสอง ที่ 58%) การประเมิน  sensitivity ของเราชี้ว่าการที่อัตราไฟฟ้าที่เพิ่มขึ้นสูงกว่าสันนิษฐานอัตราการเติบโตต่อปีที่ 2.3% ทุกๆ 10 bps BGRIM จะมีกำไรเพิ่มขึ้นราว 0.5% และ NAV สูงขึ้นประมาณ 0.50 บาท/หุ้น
 